Zeneszerzés 3 - Irsik Bence

Weöres - Táncdal
Gitáron felvett, szavaknak megfeleltetett elemek, rövid témák alkotják a gerincet, a szabad, mindentől független torz dob a háttér ebben az esetben. Ugyan egy hang egy szót jelöl, minden szó külön el van játszva, nincsenek loopok. 

Weöres - Téma és Variációk
Akusztikus gitáron, minden számot a hozzá kapcsolódó bundról induló akkorddal párosítottam, (pl. 10-es szám -> 10. bundról, D hangról épülő akkord) ezek minden esetben egy improvizált, véletlenszerűen lefogott akkordok. Gyakorlatilag egy végigjátszásból született a hangfájl, számok által irányított improvizációként fogható fel. (itt a rossz minőség és a zajosság nem volt tervben, sajnos jobb eszköz nem állt rendelkezésre akkor)

Mikromontázs
A Kaktus diszkográfiát (25 dal) daraboltattam szét a catarttal zajosság és hangmagasság paraméterek szerint, és ezekben mozogtam, majd utómunkaként az érdekesebb részeket és átkötéseket tettem be a végleges hanganyagba.

Stravinsky remix
Minél inkább kontextusból kiragadott, már-már idétlen hangokat vettem fel, illetve régebbi felvételeim között kerestem, ezeket minél inkább próbáltam célszerűtlenül használni (perkusszív hangok dallamokhoz, hangmagassággal rendelkező hangok ütősökhöz párosítva). Ezeket egy ilyen szerkezetbe téve elidegenítő, idegesítő hatású dolog keletkezik, egyszerre felismerhető és felismerhetetlen, egyszerre "jó" és "rossz". Inspiráció volt a késői avantgarde unheimlich művei (furcsa, ismerős, de mégis idegen - Ernst, Oppenheim).

Elemzés
A Kaktus - Time című dalának struktúráját elemeztem, ahol ütemmutatóváltások, témák átalakítása más ütemmutatókba, egymásrarétegződés, és variációk jelennek meg, ezért választottam ezt a részben általam is írt dalt.